laion/Wikipedia-Exotic huggingface dataset:
המפקד הלאומי

המִפקד הלאומי (באנגלית- The People's Voice) הייתה יוזמת שלום חוץ פרלמנטרית, שבראשה עמדו עמי אילון הישראלי וד"ר סרי נוסייבה הפלסטיני. מטרת היוזמה הייתה לגייס חתימות על מסמך עקרונות שיוגש בסופו של דבר למנהיגי שתי המדינות, ההחתמה מתבצעת באינטרנט. היוזמה החלה את דרכה בשנת 2002 והושקה באופן רשמי ביוני 2003. עקרונות היוזמה היו: שתי מדינות לשני עמים. הפליטים הפלסטינים לא יחזרו לתחומי מדינת ישראל אלא לתחומי המדינה הפלסטינית העתידית, יהודים שמתגוררים ביהודה, שומרון וחבל עזה יחזרו לתחומי מדינת ישראל. המדינה הפלסטינית העתידה לקום תהיה אזור מפורז - לא יהיה בידה נשק כבד או צבא. גבולות הקבע יקבעו על בסיס קווי 4 ביוני 1967 (קרי, הגבול בין מדינת ישראל לממלכת ירדן ערב מלחמת ששת הימים) תוך אפשרות לחילופי שטחים. ירושלים בירת שתי המדינות. השכונות היהודיות בריבונות ישראלית, השכונות הערביות בריבונות פלסטינית, הר הבית ללא ריבונות. יישום עקרונות אלה יביא לסוף הסכסוך ולקץ התביעות ההדדיות. חילופי שטחים על בסיס דמוגרפי. בשנת 2005 החליף יזם ההיי-טק אורני פטרושקה את עמי אילון בתפקיד יו"ר המפקד הלאומי. על פי ארכיון האינטרנט, בין השנים 2008 ל-2010, אתר האינטרנט של המפקד דיווח ש-251,240 ישראלים ו־160,800 פלסטינים חתמו על היוזמה. הרישום האחרון של אתר המפקד בארכיון האינטרנט הוא מסוף 2010. כיום משמשת הכתובת גוף אחר. המפקד הלאומי באתר יוזמת ז'נבה
קטלוג ציבורי מקוון

קטלוג ציבורי מקוון (בראשי תיבות בעברית: קצ"מ, ובאנגלית: OPAC) הוא קטלוג ספרייה ממוחשב מקוון. צוות הספרייה וציבור הקוראים יכולים לגשת למידע באמצעות המחשבים בספרייה או בגישה מרחוק, באמצעות האינטרנט. הקטלוג הממוחשב החליף את הכרטיסיות בספריות רבות החל משנות ה-70, והיה בעל ממשק משתמש טקסטואלי - דבר שהצריך ידיעה של פקודות חיפוש ייעודיות. מאז אמצע שנות ה-90, בתהליך הדרגתי, הותאם ממשק המשתמש של הקטלוגים המקוונים ל"מראה אינטרנטי", והפך נגיש דרך דפדפן אינטרנט. בישראל קיים קטלוג ציבורי מקוון בספרייה הלאומית, בספריות אוניברסיטאיות, וכן בספריות ציבוריות. אלף (תוכנה) מדיה וקבצים בנושא קטלוג ציבורי מקוון בוויקישיתוף הקטלוג המאוחד של הספריות האקדמיות בישראל, גרסה חדשה הקטלוג המאוחד לכתבי-עת של הספריות האקדמיות בישראל הקטלוג המאוחד לכתבי-עת אלקטרוניים של הספריות האקדמיות בישראל קטלוג הספרים הישראלי של המרכז לספריות וספרות בישראל משמש כמקור ידע השוקד על פיתוח וייעול כלי עזר לספריות הציבוריות בישראל. קטלוגים מקוונים של ספריות, דף שער בספרייה הלאומית הקטלוג של הספרייה הלאומית לדוגמה, הקטלוג של אוניברסיטת חיפה ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
בית ספר שדה כפר עציון

בית ספר שדה כפר עציון נמצא ביישוב כפר עציון. בית הספר עוסק בהדרכות טיולים בכל מרחב גוש עציון, הרי יהודה, ירושלים, מדבר יהודה ושפלת יהודה והנגב. בית-ספר שדה כפר-עציון נוסד סמוך לחידוש היישוב היהודי בגוש-עציון, מיד לאחר מלחמת ששת הימים, בשיתוף החברה להגנת הטבע ביוזמתו של יהושע כהן משדה בוקר. נכון לשנת 2008, ההדרכה שמעניק בית הספר היא בשיתוף עם החברה להגנת הטבע אך האכסניה היא עצמאית. בית הספר עורך סדרה של טיולים על הקשר בין ארץ ישראל לבין התנ"ך: נושאי הלימוד: מראשית ממלכת ישראל המאוחדת עד שתי מדינות לעם אחד, לטייל עם התנ"ך - תקופת הממלכה המאוחדת, " קום התהלך בארץ" - בארץ יהודה, סיור לאור המקורות, סדרת סיורים בארץ יהודה, סיורים בעקבות חידושים בארכאולוגיה של ארץ ישראל, חוג אלונים לחובבי בוטניקה וטיול מאורגן בשביל ישראל. פעילויות מיוחדות לנוער נערכות תוך הפרדה בין בנים לבין בנות. פעילויות אלו כוללות מסעות נודדים לשלושה ימים מכפר עציון לירושלים, לשפלת יהודה ולסיירים: גלישות וסיורי מערות. סדרה של מחנות למבוגרים ולנערים לשם ביצוע חפירות ארכאולוגיות באתר "חורבת ג'ומג'ום" מימי מרד בר כוכבא בהדרכת ארכאולוג מאוניברסיטת בר-אילן. בית הספר מתמחה בין היתר בטיולים לעבר הירדן המזרחי. במסגרת בית הספר נערכו השתלמות למדריכי טיולים, מורי-דרך וחובבי ידיעת הארץ, וכן טיול אל קניוני מואב - נחל ארנון ונחל זרד. כן נערך מסע ג'יפים בדרום ירדן: עקבה, ואדי ראם, פטרה וואדי נמלה בדרך הבשמים. במרוצת השנה נערכים קורסים, הכוללים בין 8 ל-20 סיורים, בנושאים: לטייל עם התנ"ך, מדינה קמה בסערת מלחמה, בוטניקה ברחבי ארץ יהודה, אתרים ארכאולוגיים חדשים, סיורים למטיבי-לכת ולאור מקורות בתולדות העם והארץ. בית-הספר מקיים אכסניה בעלת 30 חדרים ומתאימה לאירוח של עד-150 איש. "מאהל בדואי" מפואר: אוהל עשוי משיער עיזים - עמיד בכל מזג אוויר ומחופֶה בכפות תמרים, חדר אוכל ברמות כשרות שונות. מתקני ספורט ופנאי כמו: מגרשי כדורסל, כדורגל וטניס ואולמי הרצאות. יפעת ארליך, חוזרים לשטח, נקודה, יוני 2008. אתר האינטרנט הרשמי של בית ספר שדה כפר עציון אתר בית הספר 40 שנה לבית ספר שדה, סרטון באתר יוטיוב בית ספר שדה כפר עציון, דף שער בספרייה הלאומית
אווארים

האם התכוונתם ל... אווארים (עם קדום) – עם שפלש לאירופה בין המאה ה-6 למאה ה-9 אווארים קווקזים – עם היושב בקווקז ומהווה את הקבוצה האתנית הגדולה בדאגסטן
רג'ינה קלצ'ו

רג'ינה קלצ'ו SpA (באיטלקית: Reggina Calcio) הוא מועדון כדורגל מהעיר רג'ו די קלבריה. המועדון הוקם בשנת 1914 כאשר שמו היה רג'ו קלבריה ובשנת 1986 הוקם מחדש ושמו שונה לרג'ינה קלצ'ו. המועדון משחק בליגה האיטלקית השנייה. בסוף עונת 2008/2009 ירד מליגת העל האיטלקית לליגה האיטלקית השנייה ובסוף עונת 2013/2014 ירד מהליגה האיטלקית השנייה לליגה האיטלקית השלישית. בסוף עונת 2019/20 שב לליגה האיטלקית השנייה. מדיה וקבצים בנושא רג'ינה קלצ'ו בוויקישיתוף אתר האינטרנט הרשמי של רג'ינה קלצ'ו רג'ינה קלצ'ו, ברשת החברתית פייסבוק רג'ינה קלצ'ו, ברשת החברתית אקס (טוויטר) רג'ינה קלצ'ו, ברשת החברתית אינסטגרם רג'ינה קלצ'ו, ברשת החברתית טיקטוק רג'ינה קלצ'ו, סרטונים בערוץ היוטיוב פרופיל, באתר FootballDatabase.eu ערך זה הוא קצרמר בנושא כדורגל איטלקי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
פיגוע דריסה

פיגוע דריסה הוא פיגוע המתבצע באמצעות כלי רכב, המשמש לדריסתם של אנשים הנקרים בדרכו. בניגוד לפיגועים אחרים, כגון פיגוע ירי או פיגוע התאבדות, המצריכים ציוד מיוחד והתארגנות, פיגוע דריסה מצריך כלי רכב, שאותו קל להשיג. לפיכך פיגוע דריסה נערך פעמים רבות ביוזמה אישית של המחבל, ללא ארגון שסייע לו בעריכת הפיגוע. לעיתים נדרשת הכרעה של בית המשפט, האם מדובר בפיגוע דריסה, או שהייתה זו תאונת דרכים. ערך מורחב – פיגועי דריסה בישראל בישראל נערכים פיגועי דריסה על ידי פלסטינים, בהיקף מצומצם יחסית לשיטות טרור אחרות. בעקבות פיגוע הדריסה בצומת אזור ב-14 בפברואר 2001 מוגנו רבות מהטרמפיאדות, באמצעות גדר המפרידה בינן ובין הכביש, כך שאי אפשר לפגוע בממתינים בטרמפיאדה. רשימת פיגועי דריסה: פיגוע הדריסה בניס אירע ב-14 ביולי 2016 במהלך חגיגות יום הבסטיליה, ובו נדרסו למוות 84 אנשים ונפצעו 434. פיגוע הדריסה בברלין אירע ב-19 בדצמבר 2016 בשוק חג המולד בעיר, ובו נדרסו למוות 12 בני אדם ונפצעו 48. הפיגוע בגשר ווסטמינסטר במרץ 2017, בו נדרסו למוות 5 ונפצעו כחמישים בני אדם. פיגוע דריסה בסטוקהולם באפריל 2017, בו נרצחו 5 בני אדם ו-15 נפצעו. פיגוע הדריסה בגשר לונדון ביוני 2017, בו נרצחו 8 בני אדם ונפצעו עשרות. פיגוע הדריסה בברצלונה באוגוסט 2017, בו נרצחו 14 בני אדם ונפצעו כ-100. מדיה וקבצים בנושא פיגוע דריסה בוויקישיתוף דוגמה: חיים לוינסון, פלסטיני זוכה מביצוע פיגוע דריסה לאחר שנקבע שהיה מדובר בתאונה, באתר הארץ, 1 במרץ 2015 סוכנויות הידיעות, 13 נרצחים ו-100 פצועים בחצי ק"מ של טרור בברצלונה, הנהג הדורס נמלט, באתר ynet, 17 באוגוסט 2017
עצב (פירושונים)

האם התכוונתם ל... עָצָב – צרור סיבי עצב המקשר בין מערכת העצבים המרכזית לגוף מערכת העצבים – מערכת בגוף האדם תא עצב – נוירון, תא במערכת העצבים עצב (רגש) – רגש
נבחרת איי הבתולה של ארצות הברית בכדורגל

נבחרת איי הבתולה של ארצות הברית בכדורגל (באנגלית: United States Virgin Islands national soccer team) היא נבחרת הכדורגל הלאומית של איי הבתולה של ארצות הברית. נבחרת זו נחשבת לאחת הנבחרות החלשות בעולם. הדירוג הנוכחי של נבחרת איי הבתולה של ארצות הברית ברשימת הדירוג של פיפ"א, הוא המקום ה-207 בעולם, נכון ל-19 בספטמבר 2024; הניקוד הוא 792.15 – עלייה של נקודה אחת לעומת ניקוד קודם. דירוג השיא 149 נמדד לראשונה ביולי 2011, והדירוג הנמוך ביותר 208 נמדד לראשונה במרץ 2022. האצטדיון שבה היא משחקת הנבחרת נקרא ליונל רוברטס פארק. 1930 עד 1998 - לא נכנסה 2002 עד 2026 - לא העפילה 1991 עד 1998 - לא נכנסה 2002 עד 2007 - לא העפילה 2009 עד 2013 - לא השתתפה 2015 עד 2025 - לא העפילה משחקי תיקו כוללים גם משחקים שהוכרעו בבעיטות הכרעה אתר האינטרנט הרשמי של נבחרת איי הבתולה של ארצות הברית בכדורגל (באנגלית) דירוג לנבחרות לאומיות לגברים באתר פיפ"א החל ממרץ 1999 – אז החל דירוג פיפ"א לנבחרת זו
צבי חשין

צבי חשין (Hashin;‏ 24 ביוני 1929 - 29 באוקטובר 2017) היה פרופסור להנדסה וחתן פרס ישראל לשנת 2007. חשין נולד בדנציג שבגרמניה, ובשנת 1936, בעקבות התגברות הנאציזם, עלה עם משפחתו לארץ ישראל והתיישב עמה בחיפה. בנעוריו הצטרף לארגון "ההגנה", וב-1947, בסיום לימודיו התיכוניים בתיכון חוגים, הצטרף למשטרת היישוב היהודית. עם הקמת צה"ל צורף חשין לחטיבה 7, עמה לחם במלחמת העצמאות. בסיום שירותו הוא החל בלימודי הנדסה בטכניון, ובשנת 1955 סיים לימודי תואר שני בהנדסה אזרחית ובמכניקה. בשנת 1957 הוכתר בתואר דוקטור מהסורבון. במהלך לימודיו לתואר שני, תחת הנחייתו של מרכוס ריינר, הסתייע בידו של חשין לפתח את עבודתו של אלברט איינשטיין ולהסב את שיטתו לחישוב צמיגות של תרחיפים עבור חישוב אלסטיות של מוצקים מורכבים. בסורבון למד חשין שנתיים, במהלכן פותחו על ידו שיטות ספורות לחיזוק גשרים. לאחר הסמכתו לדוקטורט הוא שב לישראל ועבד כמרצה במחלקה למכניקה של הטכניון. בשנת 1959 עזב חשין לארצות הברית, עבד כחוקר באוניברסיטת הרווארד ופיתח מודל מתמטי לחישוב תכונות פיזיקליות של חומרים מרוכבים. בעקבות הצלחתו הוצעה לו משרת פרופסור בבית הספר להנדסה מכנית באוניברסיטת פנסילבניה, בה הוא עבד בשנים 1960–1971. במהלך תקופה זו עבד חשין עם שמואל שטריקמן ומחקרם המשותף בנושא חישוב אלסטיות של חומרים מרוכבים, שפורסם בשנת 1963, נבחר בשנת 2000 לאחת ממאה העבודות החשובות במכניקה במאה העשרים. בשנת 1971 שב חשין לטכניון, בדרג פרופסור, אך בשנת 1973 הוא נענה להזמנת אוניברסיטת תל אביב לייסד בתחומיה את המחלקה למכניקה, חומרים ומבנים. בשנים 1973–1977, ובשנית בין 1979–1981, עמד חשין בראש המחלקה. עבודתו באוניברסיטה נמשכה עד צאתו לגמלאות, בשנת 1997, ובמהלך השנים הוא הוזמן כפרופסור אורח לאוניברסיטת פנסילבניה (1977–1979, 1989–1992), לבית הספר הפוליטכני בצרפת (1992, 1997), לאוניברסיטת ברקלי (1994) ולאוניברסיטת קיימברידג' (1996). בשנים 1980–1999 היה חשין מופקד הקתדרה על שם נתן קמינגס למכניקת מוצקים. כמו כן הוא עבד כחוקר עבור הצי האמריקני, חיל האוויר האמריקני וסוכנות החלל האמריקנית (בין 1961 - 1996, לסירוגין) ועבור רפאל. נוסף לכך הוא כיהן כנשיא החברה הישראלית למכניקה תאורטית ויישומית (1976–1993) והיה חבר האספה הכללית של האיגוד הבינלאומי למכניקה תאורטית ויישומית. חשין זכה בפרס לנדאו (1972), בפרס ישראל להנדסה (2007), ובמדליית בנג'מין פרנקלין בתחום הנדסת מכונות לשנת 2012 על עבודתו בתחום החומרים המרוכבים. בשנת 1984 הנפיקה אוניברסיטת דלאוור מדליה על הצטיינות בחומרים מרוכבים הנושאת את דיוקנו. נפטר באוקטובר 2017, בגיל 88. "Hashin, Zvi", Who's who in Israel and in the work for Israel abroad, 1978, p. 173. פרופ' צבי חשין, באתר פרס ישראל עמוד הבית של פרופ' חשין באוניברסיטת תל אביב אלכס דורון, גאווה ישראלית: המדען יקבל מדליה יוקרתית, באתר nrg‏, 24 באפריל 2012 עופר אדרת, מטוס, חללית ומחבט גולף: איך להסביר את הישגיו של פרופ' צבי חשין, באתר הארץ, 16 בנובמבר 2017 עופר אדרת, מטוס, חללית ומחבט גולף: איך להסביר את הישגיו של פרופ' צבי חשין, באתר הארץ, 16 בנובמבר 2017 פרופסור צבי חשין הוא הזוכה בפרס ישראל בחקר ההנדסה, 6 בפברואר 2007, באתר ערוץ 7 פרופ' צבי חשין מאוניברסיטת תל אביב זכה במדליית בנג'מין פרנקלין היוקרתית בתחום הנדסה מכנית לשנת 2012, 23 באפריל 2012, באתר הידען צבי חשין באתר מכון פרנקלין
I'm Your Man

I'm Your Man (בעברית: אני הגבר שלך) הוא אלבום רוק של הזמר והמשורר הקנדי לאונרד כהן, משנת 1988. האלבום נחשב לאלבום קאמבק ולנקודת מפנה מוזיקלית של כהן, לאחר הכישלון המסחרי של אלבומו הקודם, "Various Positions". עם זאת, כיום חלק משירי "Various Positions" נחשבים לבין הטובים והמצליחים שבשיריו של כהן, ולכן יש שאינם רואים ב- "I'm Your Man" מהפכה מוזיקלית מצד כהן. כמו כן, זה נחשב אלבום מודרני של כהן, כששירים מתוך האלבומים הופקו בהפקת סינת'פופ. את שירי האלבום כתב כהן בפריז, שם התגורר באותה תקופה. כל השירים נכתבו והולחנו על ידי לאונרד כהן, מלבד היכן שמצוין אחרת.  מידע על האלבום I'm Your Man באתר MusicBrainz מידע על האלבום I'm Your Man באתר AllMusic האלבום I'm Your Man באתר Discogs האלבום I'm Your Man באתר ספוטיפיי האלבום I'm Your Man באתר דיזר האלבום I'm Your Man באתר אפל מיוזיק האלבום I'm Your Man באתר טיידל מילות שירי האלבום ודגימות מהם שרון מולדבי, תקליטים - כמעט | ליאונרד כהן - "אני הגבר שלך״ - סי.בי.אס, חדשות, 17 במרץ 1988 יוסי חרסונסקי, ההרמון של ליאונרד כהן, מעריב, 22 באפריל 1988 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ועידת טהראן

ועידת טהראן היא ועידה שנערכה במהלך מלחמת העולם השנייה, בין התאריכים 28 בנובמבר ל־1 בדצמבר 1943 בשגרירות הרוסית בעיר טהראן, שבאיראן. האיראנים, לצורך האבטחה, סגרו את כל גבולות המדינה השביתו את התנועת המשאיות בכבישים פרט למשאיות מזון, אסרו על שידורי רדיו ועצרו את מברקי החוץ. ועידה זו הייתה המשך ישיר של ועידת קהיר שהסתיימה יומיים קודם לוועידה זאת, רק בנוכחות סטלין במקום צ'יאנג קאי שק. בוועידה נערכה לראשונה פגישה משולשת בין צ'רצ'יל, רוזוולט, וסטלין. חשיבות הוועידה הייתה בעצם כינוס שלושת המנהיגים של המעצמות המובילות את המלחמה בגרמניה. הוועידה נערכה תחת אבטחה כבדה ביותר וחשדנות בין הצדדים. גרמניה הנאצית תכננה מבצע בשם קפיצה לרוחק לחיסול משתתפי הוועידה. סטלין והסובייטים רצו שבעלות הברית תפתח סוף סוף חזית נוספת בצרפת, כדי לגרום להורדת הלחץ שהגרמניה הנאצית הפעילה בחזית המזרחית אחרי שנתיים של דחיות. סטלין גם רצה להשתלט על שטחים במזרח אירופה ויותר. צ'רצ'יל ובריטניה רצו לשמור על שטחים וקולוניות בריטיות ולהמשיך לפתה את האימפריה שלהם תוך כדי בלימת ברית המועצות מלהשתלט על שטחים בעצמם. הבריטים היו נחושים גם לקדם פעולות נוספות בים התיכון ובאזור הבלקן. רוזוולט רצה להביס את יפן וגרמניה ולמנוע מהאנגלים והסובייטים להשתלט על שטחים ואומות. בוועידה אושרה התוכנית לפלישה לנורמנדי כדי לפתוח "חזית שנייה" באירופה, חזית שתאלץ את גרמניה להעביר כוח אדם ומשאבים למערב אירופה ובכך תושג הקלה לצבא האדום. בזמן הוועידה נלחמו בעלות הברית על אדמת איטליה במה שנקרא מלכתחילה החזית השלישית. לבסוף הוחלט שהחזית העיקרית תהיה בצרפת במבצע "אוברלורד", תוך כדי נחיתה סימולטנית בריביירה הצרפתית (מבצע דרגון). החלטות נוספות שהתקבלו בוועידה: בעלות הברית הסכימו שסטלין יתפשט במזרח אירופה לאחר מפלת גרמניה. נידון הרעיון לחלק את גרמניה לאחר המלחמה. המנהיגים דנו באופיו של ארגון האומות המאוחדות העתיד לקום. הותוו גבולות חדשים לפולין לאחר המלחמה (פולין תזוז מערבה על חשבון שטח גרמני). הוסכם לשמור על עצמאות איראן, שהייתה למעשה תחת כיבוש בעלות הברית, לאחר הפלישה הבריטית-סובייטית לאיראן. הוחלט על הגשת סיוע למנהיג הפרטיזנים יוסיפ ברוז טיטו ביוגוסלביה, שנחשב בעיני כל כמורד הגדול ביותר בנאצים. הוחלט על פנייה לטורקיה על מנת לשדלה להיכנס למלחמה לצד בעלות הברית. סוכם על הצבת מטוסים אמריקאים בשטח ברית המועצות (בפולטבה ופיריאטין) לביצוע הפצצות עומק. מדיה וקבצים בנושא ועידת טהראן בוויקישיתוף ועידת טהראן, באתר אנציקלופדיה בריטניקה (באנגלית) יובל מלחי ודינה פזניאק, חלק 20 - מרידות, פגישות וצוללות, באתר קטעים בהיסטוריה https://www.nationalmuseum.af.mil/Visit/Museum-Exhibits/Fact-Sheets/Display/Article/196156/shuttle-raids-to-russia/
ספורטינג בראגה

ספורטינג קלאב דה בראגה (בפורטוגזית: Sporting Clube de Braga) היא קבוצת כדורגל פורטוגלית מהעיר בראגה. בראגה זכתה בשלוש גביעי פורטוגל ופעמיים בגביע הליגה הפורטוגלי. בשנות ה-2000, בראגה הפך לאחד המועדונים המעוטרים ביותר של פורטוגל (7) אחרי שלושת המועדונים הגדולים וזכה להצלחה מסוימת בתחרויות אירופיות, זכה בגביע האינטרטוטו האחרון של אופ"א (המועדון הפורטוגלי היחיד שעשה זאת) ב-2008, והגיע לגמר הליגה האירופית ב-2011, וגם הופיעה פעם אחת בשלב הבתים בליגת האלופות. המועדון הוקם ב-19 בינואר 1921. בעונת 1965/1966 זכתה הקבוצה בתואר הראשון בתולדותיה כשזכתה בגביע הפורטוגלי. הקבוצה התמקמה בעשורים האחרונים בצמרת הכדורגל הפורטוגלי, כאשר סיימה שלוש עונות ברציפות במקום הרביעי בין 2005 ל-2007. הישגיה באירופה כוללים העפלה לשמינית גמר גביע אופ"א בעונת 2006/2007 והעפלה לשלב 32 הגדולות בעונת 2007/2008. ב-2008/2009 בהדרכת ז'ורז'ה ז'זוש, בראגה סיימה כסגנית בפעם היחידה בליגה ושוב הגיעה לשמינית הגמר של גביע אופ"א, שם הפסידה לפריז סן ז'רמן. בעונת 2010/2011 הופיעה הקבוצה לראשונה בתולדותיה בליגת האלופות לאחר שגברה על סביליה הספרדית (5–3) במסגרת סיבוב המוקדמות הרביעי (שלב הפלייאוף). בשלב הבתים התמודדה בראגה מול שחטאר דונצק, ארסנל ופרטיזן בלגרד, סיימה במקום השלישי והודחה מהמשך המשחקים כולל תבוסה 0–6 לארסנל במשחק הפתיחה. עם זאת המקום השלישי זיכה את הקבוצה בהצטרפות לשלב 32 הגדולות של הליגה האירופית, המפעל האירופי השני בחשיבותו. בליגה האירופית הדיחה בראגה את לך פוזנן, ליברפול, דינמו קייב ובנפיקה ליסבון והעפילה לגמר הטורניר. בגמר נוצחה 0–1 על ידי קבוצה פורטוגלית אחרת, פורטו. בראגה זכתה בגביע הליגה הפורטוגלית לראשונה ב-2013 בהדרכתו של המאמן ז'וזה פסיירו, עם שער אחד של אלן מול פורטו. ב-2016 זכתה בגביע הראשון שלה מזה 50 שנה. בעונת 2019/2020 החליפה בראגה ארבעה מאמנים במהלך העונה. אשר בסופה זכתה בגביע הליגה השני שלה לאחר ניצחון על פורטו. ב-28 ביולי 2020 מונה קרלוס קרבלהל למאמן הקבוצה. הוא הוביל את המועדון שוב לגמר גביע הליגה, שם הפסידה הקבוצה למאמן הקבוצה לשעבר רובן אמורים, אך זכה עמה בגביע בעונת 2020/2021 לאחר ניצחון על בנפיקה ליסבון. בעונת 2021/2022 העפילה הקבוצה לרבע גמר הליגה האירופית עד שהודחה על ידי גלאזגו ריינג'רס. בעונת 2023/2024 העפילה הקבוצה לשלב הבתים של ליגת האלופות אך לא הצליחה להעפיל לשלב הבא. נכון ל-4 בספטמבר 2024 הגביע הפורטוגלי: 3 1965/1966, 2015/2016, 2020/2021 גביע הליגה הפורטוגלית: 2 2012/2013, 2019/2020 מדיה וקבצים בנושא ספורטינג בראגה בוויקישיתוף אתר האינטרנט הרשמי של ספורטינג בראגה (בפורטוגזית) ספורטינג בראגה, ברשת החברתית פייסבוק ספורטינג בראגה, ברשת החברתית אקס (טוויטר) ספורטינג בראגה, ברשת החברתית אינסטגרם ספורטינג בראגה, ברשת החברתית טיקטוק ספורטינג בראגה, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
ליפא יהלום

ליפא יהלום (1913 – 16 בספטמבר 2006) היה אדריכל נוף ישראלי, חתן פרס ישראל לאדריכלות לשנת תשנ"ח (1998). יהלום נולד באנטופול שברוסיה הלבנה. בגיל 20 עלה לארץ ישראל במסגרת תנועת השומר הצעיר. עם עלייתו נמנה עם מייסדי קיבוץ כפר מנחם, ולאחר מכן יצא להכשרה מקצועית במשרדו של אדריכל הנוף יחיאל סגל. יהלום היה שותפו של סגל עד לפתיחת משרדו הפרטי בשנת 1942, ובשנת 1953 חבר לדן צור וניהל עמו במשותף את המשרד, עד צאתו לגמלאות בשנת 1993. במשך 60 שנות עבודתו היה יהלום ממייסדי אדריכלות הנוף המודרנית בישראל ויצק בעבודתו סממנים לאומיים וציוניים. עבודתו נעשתה בעיקר במגזר הציבורי וכללה קיבוצים, מבני ציבור, אתרי עתיקות ופארקים לאומיים: גן השלושה, אתרי העתיקות בקיסריה ובבית שאן, מכון ויצמן למדע, אוניברסיטת תל אביב, אחוזת הקבר של פולה ודוד בן-גוריון במדרשת בן-גוריון, בקעת הקהילות ביד ושם, גן העצמאות בפתח תקווה בראשית שנות ה-50, פארק צה"ל בשכונת קיראון שבקריית אונו ורבים אחרים. כעבור שנים הביע יהלום את הסתייגותו מהמאפיינים המוכרים שבעבודתו ומהתמסרותו לפולחן האתוס וההנצחה. בשנת 1998 זכה יהלום, במשותף עם דן צור, בפרס ישראל לאדריכלות. בן אחותו היה האדריכל אברהם אלואיל. ערכים על מבנים וגנים בתכנון ליפא יהלום נורית ליסובסקי, דיאנה דולב ונירית צור (עורכות), תבנית נוף: הגנים של ליפא יהלום ודן צור, הוצאת בבל, 2012. אסתר זנדברג, האדריכלים שהמציאו את הנוף הישראלי, באתר הארץ, 19 ביולי 2012 אסתר זנדברג, ונפרוש לך מרבדי גנים, באתר הארץ, 20 בספטמבר 2006 מיכאל יעקובסון: סקירה אדריכלית עם תמונות היסטוריות ועדכניות של בקעת הקהילות, באתר 'חלון אחורי', 13 ביולי 2012 מיכאל יעקובסון: 40 שנה לשכונת קיראון: תולדות וקורות השכונה, 5.8.12, Xnet מיכאל יעקובסון: סקירה אדריכלית על הגינה המשותפת ברמת אביב מ-1960, אתר 'חלון אחורי', 24.12.12 מיכאל יעקובסון: סקירה על עבודת הנוף בגן לאומי בית הכנסת העתיק בית אלפא, באתר 'חלון אחורי', 20 בספטמבר 2015 מיכאל יעקובסון: סקירה מצולמת על הגן המרכזי בשכונה ה' בבאר שבע, באתר 'חלון אחורי', 5 במרץ 2016 מיכאל יעקובסון, מאחורי הקלעים של אתרי הזיכרון: נחשפות הסקיצות של קבר בן גוריון, באתר Xnet‏, 24 במאי 2016 מיכאל יעקובסון, תמ"א 38 מעל הכל? ויכוח על גינה נדירה ברמת אביב חושף שטח הפקר, באתר Xnet‏, 7 במאי 2017 תערוכת אינטרנט באתר יד ושם על בקעת הקהילות אותה תכננו ליפא יהלום ודן צור
ולטר ליסאואר

ולטר ליסאואר (גרמנית: Walter Lissauer‏; 11 באפריל 1882 – 25 באוקטובר 1965) היה פיזיקאי יהודי-גרמני-אמריקאי, מחלוצי התעופה ומראשוני הטייסים. ולטר ליסאואר נולד בברלין לפיליפינה (לבית לוי) ואדוארד ליסאואר והיה נכדו של שמואל ליסאואר – ממייסדי היהדות הרפורמית בברלין. אביו היה שותף עם אחיו הוגו בבית המסחר "ה. ליסאואר" ויחדיו סיפקו שמלות כספקי החצר, לאשת קיסר גרמניה. כמו כן היו ממקימי אגודת סוחרי ברלין. אביו של ולטר אשר היה חולה לב, הקדים לפרוש מעסקיו בשל מחלתו. הוא היה בעל כישרון בציור וציוריו עיטרו את הבית בו גדל ולטר. בצעירותו נשלח ולטר ללמוד הנדסת מכונות במוסד הטכנולוגי של ברלין. לאחר מכן למד פיזיקה באוניברסיטת מינכן אצל הפיזיקאי וילהלם רנטגן. הוא סיים את למודיו בתואר דוקטור לפיזיקה ולמתמטיקה ושימש כעוזר אישי של פרופסור רנטגן בעת ניסוייו. בשנת 1910 החל ליסאואר לעסוק במחקרים בתחום התעופה והיה מראשוני החוקרים בתחום. כחלוצי תחום זה, עסקו החוקרים בתיכון עצמי של מטוסים ומנועים. ליסאואר עבר קורס טיס וקיבל רישיון טיס מספר 22, מאיגוד הטיסה הגרמני F.A.I ב-7 ביולי 1910. לאחר מכן החל ליסאואר לעבוד כטייס ניסוי והטיס את ראשוני הדגמים שנוצרו באותה עת. ביניהם: דגמי מטוסים מסוג "פארמן" עם משטחי היגוי קדמיים. בניסויים שביצע תרם לשיפור מטוסים דו-כנפיים וחד-כנפיים. אחד הדגמים אשר עיצב, דומה מאוד לעיצוב הדגם הקיים כיום במטוסי הסילון. לאחר מכן מונה למהנדס ראשי בחברת Hanseatische Flugzeugwerke בהמבורג. חברה זו שהעסיקה 2,200 עובדים, עסקה בבנית מטוסים ובהמשך פיתחה מטוסי קרב דו-מנועיים, החמושים בתותחים, ומטוסים שהוסבו מאוחר יותר למטוסי הפצצה ששימשו בעת מלחמת העולם הראשונה. החברה הפסיקה את פעילותה בשנת 1921 וליסאואר סיים את עבודתו בתחום התעופה ושב לעבוד על פיתוח מיכשור ושיטות מדעיות. בשנת 1938 עם התחזקות המפלגה הנאצית, נטש את גרמניה ועבר להתגורר בדנמרק, שם עבד כסוחר וכיועץ בתחום הטיס והיה ממקדמי התעופה בדנמרק. לאחר מכן היגר לארצות הברית, התגורר בניו ג'רזי ושינה את שמו לשם אמריקאי – ולטר ג'ק ליסאואר. (Jack Lissauer) הוא עבד בעיר סיברוק (.Seabrook, N.J) במעבדה לחקר הקלימטולוגיה שעסקה במחקרים עבור חיל האוויר האמריקאי. לאחר פרישתו מעבודה זו, הקים את "מעבדות ליסאואר" ועסק כיועץ בתחום הטיס בארצות הברית. ב-14 בפברואר 1939, פיתח ליסאואר את אחת מהמצאותיו הידועות: "מיקרופון בעל סליל מתנדנד", פטנט ששימש כבסיס למיקרופון הידוע כיום. ולטר ליסאואר נישא שלוש פעמים. מנישואיו הראשונים עם מארגריטה לסר נולדו לו שני ילדים: הרברט ליסאואר שנולד ב-1906 ודורה שנפטרה בגיל .20 נישואיו האחרונים היו למארגריטה היינה איתה חי בניו ג'רזי. ולטר ליסאואר הוא בן דודו של ארנסט ליסאואר – משורר יהודי גרמני וקרוב משפחתו של אוטו ליסאואר – עיתונאי ותסריטאי הסרט חמים וטעים. ביוגרפיה מתוך מחקר אודותיו ומתוך איסוף מקורות ותיעוד של קרוביו הפטנט של ולטר ליסאואר מיקרופון בעל סליל מתנדנד
גדלות האדם

גדלות האדם הוא כינויה של אחת משלוש האידאולוגיות המרכזיות של תנועת המוסר מבית מדרשה של ישיבת סלבודקה שבליטא, שנהגתה על ידי ראש הישיבה, ר' נתן צבי פינקל, שכונה ה"סבא מסלובודקה". השיטה מהווה חלק אינטגרלי מתנועת המוסר, נבעה ישירות ממנה והיא חלק חשוב בהתפתחותה ובמשך השנים השפיעה השקפה זו רבות על עולם הישיבות. "גדלות האדם" דגלה בהבנה של מרכזיות האדם בעולם. לפיה האדם הוא "נזר הבריאה" ומעמדו ככזה מחייבו להתנהג בצורה נעלה, ויש להדגיש את חשיבותו של האדם שנבחר לשרת ולעשות את רצון הבורא. הסבא מסלובודקה, הוגה "גדלות האדם", סבר כי אדם הוא היצור הנעלה ביותר בתבל שנבחר לעשות את רצון בוראו, ולכן עליו להתנהג כאדם השוהה לפני המלך. לדעתו, באפשרות האדם להתרומם למדרגת אדם הראשון לפני שחטא, ולכן מתייחס ה' לכל אדם כאל האדם המקורי בלי חטאיו וירידותיו בפועל. מיישמי "גדלות האדם" גרסו כי יש להציב בפני האדם את השאיפות העליונות והמקסימליות ביותר, ורק כאשר רואה התלמיד לפניו את פסגת השאיפות יש בו את המוטיבציה להגיע אליהן. זאת לעומת אסכולת קלם, אשר גרסה שיש צורך בחינוך הדרגתי וממושך. השיטה דגלה בעיקר בהבנה תאורטית ופחות במעשים ועל ידי הבנת גדלותו של האדם תושג התגברות על היצר הרע שכן לגישת מצדדי "גדלות האדם" המין האנושי מעצם ברייתו נברא ישר, ורק המצבים אליהם הוא נקלע מובילים אותו לעיתים למעשים רעים. השיטה שללה התנהגות אינסטינקטיבית ודרשה חשיבה ושיקול דעת באשר לכל פעולה. שיטת גדלות האדם הושגה על ידי שליטה וביקורת עצמית בלתי פוסקת ובאמצעות אימון אישי וקבוע. לדוגמה: קביעת סדרים בני 10 דקות בלבד - לצורך ההכרה בחשיבות הזמן וניצולו המיטבי מחד, ומאידך ישיבה רצופה ומרוכזת בלימוד במשך שעות ללא הסחת דעת, גם הקפדה על לבוש נקי ומסודר ודיבור אצילי הייתה תנאי ליישום השיטה. דייקנות בזמנים הייתה מאבני היסוד של השיטה ודבר זה בא לידי ביטוי אף באכילה שהייתה בקצב ובמשך זמן קבוע. בסלובודקה הקפידו מאוד על לבוש מודרני ומוקפד, ותלמידי הישיבה התפרסמו בכך שנהגו להופיע כשהם מגולחים ולבושים בחליפות בהירות, כובעי קש, ומקלות הליכה, בדומה ללבוש הסטודנטים בתקופה ההיא במקרים קיצוניים היו כאלה שהשתמשו גם בסיגופים גופניים עצמיים. עם השנים ולתפיסת האורתודוקסיה גם ירידת הדורות, לא היה ניתן להמשיך ביישום השיטה ולכן התמעטו הישיבות שנוהגות בדרכה. כיום מקובלת השיטה בצורה חלקית בעיקר בישיבות הממשיכות באופן ישיר את ישיבת כנסת ישראל, שנקראה מאוחר יותר ישיבת חברון, כגון: חברון, נתיבות חכמה, עטרת ישראל, כנסת הגדולה ואור אלחנן. וכן מקובל בחלק מהישיבות הספרדיות שקמו בעשרים שנה האחרונות, כגון בישיבות מאור התורה, תפארת לוי, דעת חיים ואש התלמוד. הרב דב כ"ץ, תנועת המוסר ח"ג פרקים ח - טו. שתי הגישות האחרות התפתחו בישיבת קלם ובישיבת נובהרדוק. הרב דב כ"ץ, תנועת המוסר, פרק ט' ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
הסכמי הפרדת הכוחות

הסכמי הפרדת הכוחות הוא הכינוי לשני הסכמים לשביתת נשק שנחתמו בין ישראל למצרים ובין ישראל לסוריה בשנת 1974, ושסיימו את מלחמת יום הכיפורים. האם התכוונתם ל... הסכם הפרדת הכוחות בין ישראל למצרים – נחתם ב-18 בינואר 1974 הסכם הפרדת הכוחות בין ישראל לסוריה – נחתם ב-31 במאי 1974